เมื่อวานดิฉันกินยาคุมฉุกเฉิน และวันนี้ดิฉันมากินน้ำอัดลมจะส่งผลต่อยาคุมฉุกเฉินทำให้ประสิทธิภาพลดลงไหมคะ
สวัสดีค่ะ miss123,การดื่มน้ำอัดลม หรือทานอาหารต่างๆ ไม่ได้มีผลทำให้ประสิทธิภาพของยาคุมฉุกเฉินลดลงแต่อย่างใด ในทางตรงกันข้าม มีคำแนะนำให้ทานอาหารก่อนที่จะทานยาคุมฉุกเฉิน เพื่อลดผลข้างเคียงที่อาจเกิดขึ้นได้ในบางราย เช่น คลื่นไส้ อาเจียน ปวดท้อง เป็นต้นประสิทธิภาพของยาคุมฉุกเฉินนั้น จะขึ้นอยู่กับความรวดเร็วในการทานหลังจากมีเพศสัมพันธ์ โดยหากยิ่งทานช้า ประสิทธิภาพก็จะลดลงเรื่อยๆ ค่ะ